## Rješenje o odobrenju dopune prospekta o izdavanju dionica privatnom ponudom Trajektnoj luci Split d.d. iz Splita

### NN 152/2004 (2.11.2004.), Rješenje o odobrenju dopune prospekta o izdavanju dionica privatnom ponudom Trajektnoj luci Split d.d. iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

2653

Sukladno
odredbama članka 12. točke 5. i članka 25. stavka 2. Zakona o tržištu
vrijednosnih papira, Komisija za vrijednosne papire Republike Hrvatske (u da­lj­njem
tekstu: Komisija), rješavajući o zahtjevu trgovačkog društva TRAJEKTNA LUKA
SPLIT d.d. Split, Gat Sv. Duje 1, za odobre­nje dopune Prospekta o izdava­nju
dionica privatnom ponudom, od 13. listopada 2004. godine, na sjednici održanoj
14. listopada 2004. godine, donijela je

## RJEŠENJE

### O ODOBRENJU DOPUNE PROSPEKTA O IZDAVANJU DIONICA PRIVATNOM PONUDOM

1.
Trgovačkom društvu TRAJEKTNA LUKA SPLIT d.d. Split, Gat Sv. Duje 1, odobrava se
dopuna Prospekta o izdava­nju od 93.750 redovnih dionica na ime, serije C,
privatnom ponudom, ukupne vrijednosti do najviše 15.000.000,00 kuna, pojedinačne
nominalne vrijednosti 160,00 kuna po dionici, koji je Komisija odobrila rješe­njem
od 21. rujna 2004. godine.

2. Ovo
rješe­nje objavit će se u »Narodnim novinama«.

```
Obrazloženje
```

Trgovačko
društvo TRAJEKTNA LUKA SPLIT d.d. Split, Gat Sv. Duje 1, podnijelo je 13.
listopada 2004. godine, zahtjev za odobre­nje dopune Prospekta o izdava­nju
dionica privatnom ponudom, sukladno odredbi članka 25. stavak 1. Zakona o tržištu
vrijednosnih papira (»Narodne novine«, broj 84/02, da­lj­njem tekstu: Zakon).
Prospekt o izdava­nju dionica društva TRAJEKTNA LUKA SPLIT d.d. Split, Gat Sv.
Duje 1, privatnom ponudom, Komisija je odobrila svojim rješe­njem od 21. rujna
2004. godine.

Zahtjevu za odobre­nje dopune Prospekta priložen je
tekst dopune Prospekta, pročišćeni tekst Prospekta i dokaz o uplati
administrativne pristojbe i naknade.

Sukladno predmetnom zahtjevu za odobre­nje dopune
Prospekta o izdava­nju dionica privatnom ponudom, dopuna Prospekta odnosi se na
dopunu Poglav­lja Podaci o vrijednosnim papirima, Osnovni podaci o pravnom
statusu i položaju izdavate­lja dionica, Sudski sporovi i Podaci o imovini i
zaduženosti, financijskom položaju te dobitku i gubitku izdavate­lja, na način
kako je to navedeno u predmetnom zahtjevu.

Svi ostali podaci u Prospektu ostaju neizmije­njeni.

Trgovačko društvo TRAJEKTNA LUKA SPLIT d.d. Split,
Gat Sv. Duje 1, uplatilo je administrativnu pristojbu i naknadu, sukladno
Pravilniku o vrsti i visini administrativnih pristojbi i naknada (»Narodne novine«
br. 115/02, 43/03).

Ocje­njujući utvrđeno či­njenično sta­nje, Komisija
smatra da su ispu­njeni uvjeti za odobre­nje dopune prospekta o izdava­nju
dionica privatnom ponudom te je riješeno kao u izreci.

Na teme­lju
odredbe članka 8. stavka 4. Zakona, ovo rješe­nje objav­ljuje se u »Narodnim
novinama«.

POUKA
O PRAVNOM LIJEKU

Protiv
ovog rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku 30 dana od dana primitka ovog rješe­nja.

Klasa:
UP/I-450-08/04-02/141
Urbroj: 567-01/04-9
Zagreb, 14. listopada 2004.

Predsjednik Komisije
**Mi­ljeko Fičor,** v. r.

Rješenje, NN 152/2004-2653